Държавен вестник, бр. 71, 2011 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  71
Заключителна разпоредба
§ 3. Постановлението влиза в сила от деня 
на обнародването му в „Държавен вестник“.
Министър-председател:
Бойко Борисов
Главен секретар на Министерския съвет:
Росен Желязков
10357
ПОСТАНОВЛЕНИЕ № 253
ОТ 1 СЕПТЕМВРИ 2011 Г.
за изменение и допълнение на Наредбата от­
носно съдържанието, структурата, условията и 
реда за предоставяне на информацията, пред­
видена в правото на Европейските общности 
в областта на енергетиката, на институции на 
Европейските общности, приета с Постановле­
ние № 332 на Министерския съвет от 2006 г. 
(обн., ДВ, бр. 106 от 2006 г.; изм. и доп., бр. 57 
от 2007 г., бр. 20 от 2008 г. и бр. 93 от 2009 г.)
МИНИСТЕРСКИЯТ СЪВЕТ
П О С ТА Н О В И :
§ 1. В чл. 3, ал. 2 след думите „Закона за 
енергетиката“ се добавя „и чл. 4, ал. 2, т. 10 
от Закона за енергията от възобновяеми из­
точници“.
§ 2. Член 6в се отменя.
§ 3. В глава втора се създава раздел ІV:
„Раздел IV
Информация, предоставяна от министъра на 
икономиката, енергетиката и туризма в съ­
ответствие с чл. 4, ал. 2, т. 10 от Закона за 
енергията от възобновяеми източници
Чл. 8а. (1) Министърът на икономиката, 
енергетиката и туризма нотифицира на Евро­
пейската комисия актуализирания Национален 
план за действие за енергията от възобновяеми 
източници (НПДЕВИ) до 30 юни на годината 
на приемане на актуализиран план съгласно 
чл. 12, ал. 5 – 7 от Закона за енергията от 
възобновяеми източници.
(2) Министърът на икономиката, енергетика­
та и туризма до 28 февруари на годината, след­
ваща съответен двугодишен период по чл. 12, 
ал. 4 от Закона за енергията от възобновяеми 
източници, уведомява Европейската комисия 
при отчетено намаляване дела на енергията 
от възобновяеми източници в брутното крайно 
потребление на енергия спрямо индикативната 
крива за съответния двугодишен период и за 
предприети текущи и планирани бъдещи мерки 
за привеждане в съответствие в разумен срок.
(3) Министърът на икономиката, енергетика­
та и туризма уведомява Европейската комисия за 
коригиране дела на енергията от възобновяеми 
източници в брутното крайно потребление на 
енергия през 2020 г. възможно най-бързо след 
настъпването и/или узнаването на обстоятел­
ства, представляващи непреодолима сила, когато 
изпълнението на задължителната национална 
цел на Република България стане невъзможно 
поради такава непреодолима сила.
Чл. 8б. (1) Министърът на икономиката, 
енергетиката и туризма на всеки две години до 
31 декември 2021 г. представя на Европейската 
комисия доклад за изпълнението на НПДЕВИ.
(2) Докладът по ал. 1 обхваща период от две 
календарни години преди годината на изготвя­
не и съдържа информацията съгласно чл. 13, 
ал. 2 от Закона за енергията от възобновяеми 
източници.
(3) Министърът на икономиката, енергети­
ката и туризма едновременно с представянето 
на доклада по ал. 1 може да отправи искане до 
Европейската комисия данните по чл. 13, ал. 2, 
т. 14 – 16 от Закона за енергията от възобно­
вяеми източници да не бъдат оповестявани.
Чл. 8в. (1) Министърът на икономиката, 
енергетиката и туризма нотифицира на Евро­
пейската комисия сключени с други държа­
ви – членки на Европейския съюз, договори 
за статистически прехвърляния.
(2) Нотификацията по ал. 1 се извършва за 
всяка година, в която договорът има действие, 
до 31 март на съответната следваща година.
(3) Нотификацията по ал. 1 включва инфор­
мация за количеството и цената на енергия­
та – предмет на статистическото прехвърляне.
Чл. 8г. (1) Министърът на икономиката, 
енергетиката и туризма изпраща на Европей­
ската комисия нотификация в случаите на 
участие на Република България в съвместен 
проект съгласно чл. 15, ал. 1 от Закона за 
енергията от възобновяеми източници за дела 
или количеството на енергията от възобновя­
еми източници, произведена на територията на 
Република България, който дял или количество 
се разглежда като част от общата национална 
цел на друга/и държава/и – членка/и на Ев­
ропейския съюз.
(2) Нотификацията по ал. 1 съдържа ин­
формация за:
1. планирания енергиен обект за производ­
ство на енергия от възобновяеми източници, 
който ще бъде въведен в експлоатация или 
реконструиран чрез увеличаване на мощността;
2. дела или количеството на произведена 
от този енергиен обект енергия от възобно­
вяеми източници, който дял или количество 
следва да се разглежда като част от общата 
национална цел на друга държава – членка на 
Европейския съюз;
3. държавата – членка на Европейския съюз, 
в полза на която се прави нотификацията;
4. периода в цели календарни години, през 
който произведената от този енергиен обект 
енергия от възобновяеми източници се раз­
глежда като част от общата национална цел на 
друга държава – членка на Европейския съюз.
(3) Министърът на икономиката, енергети­
ката и туризма до 31 март на всяка година, 
включена в периода по ал. 2, т. 4, изпраща 
уведомление до Европейската комисия и до 
държавата – членка на Европейския съюз, в 
полза на която е направена нотификацията.
(4) Уведомлението по ал. 3 съдържа ин­
формация за:
1. общото количество енергия от възобновя­
еми източници, произведена през предходната 
календарна година от енергийния обект, за 
който се отнася нотификацията по ал. 1;